**УТВЪРДИЛ:**

**ЕЛКА НЕДЕЛЧЕВА**

**ЗАМ.-КМЕТ НА ОБЩИНА РАЗГРАД**

****

**ОБЩИНСКИ СЪВЕТ ПО НАРКОТИЧНИ ВЕЩЕСТВА**

**ПРЕВАНТИВНО- ИНФОРМАЦИОНЕН ЦЕНТЪР**

|  |
| --- |
|  |

**7200 Разград ,ул. „Вапцаров“№ 10, ЦПЛР – Ученическо общежитие, стая 112,**

**тел. 084/66-13-95; e-mail:pic\_rz@abv.bg; website:www.pic-razgrad.com**

**О Т Ч Е Т**

за дейността на Общински съвет по наркотични вещества и Превантивно– информационен център към него при Община Разград за 2023 г. на основание чл.15,ал.2 и ал.6 от ЗКНВП и чл.17 и чл.21,ал.1,т.2 от Правилника за организацията и дейността на Националния съвет по наркотични вещества

**Организационно състояние**

През изминалата 2023 г. Общинският съвет по наркотични вещества и Превантивно- информационния център към него функционираха според правните норми в Закона за контрол върху наркотичните вещества и прекурсорите и Правилника за организацията и дейността на Националния съвет по наркотичните вещества. Общинският съвет по наркотични вещества и Превантивно–информационния център към него имат своята роля и отговорност за изпълнението на Националната стратегия за борба с наркотиците и Плана за действие към нея на местно равнище.

Съветът по наркотични вещества е колективен орган, който се състои от председател, секретар и членове, които се определят с решение на Общинския съвет. В състава на Общинския съвет по наркотични вещества са включени представители на различни институции, имащи отношение по проблема „ наркотици“.

Общинските съвети по наркотични вещества разработват, осигуряват и координират изпълнението на национални и общински стратегии и програми за борба срещу злоупотребата с наркотични вещества на местно ниво. Ръководят и контролират дейността на Превантивно-информационните центрове чрез Председателя на Общинския съвет по наркотични вещества. При осъществяване на своите функции общинските съвети по наркотичните вещества си сътрудничат и обменят информация с други институции и организации.

Превантивно-информационните центрове осъществяват превантивни дейности и програми, събират, съхраняват и анализират информацията на общинско равнище, която е необходима за изготвянето, осъществяването и координирането на програмите по чл.21, ал.1, т.1. Те се ръководят от Председателя на Общинския съвет по наркотични вещества. При изпълнение на Националната политика Превантивните информационни центрове се ръководят методически от Националния център по обществено здраве и анализи. При изпълнение на стратегиите и програмите по чл.21, ал.1, т.1 за борба срещу злоупотребата с наркотични вещества Превантивните информационни центрове се ръководят и контролират от Общинските съвети по наркотични вещества.

Целта на Общинския съвет по наркотични вещества и Превантивно – информационен център Разград е да фокусират усилията си към осъществяване на превантивни дейности сред учащите се в област Разград. Работата е насочена към реализиране на образователни кампании и изработване на информационни материали, целящи разясняването на видовете психоактивни вещества, вредата и последиците от тяхната употреба. Целта на тези кампании е не само да се повиши информираността на учениците за въздействието на наркотичните вещества, но и да се моделира тяхното здравословно поведение за в бъдеще. Ограничаването на риска от употреба и злоупотреба с наркотици в града може да стане чрез изграждане и поддържане на устойчиви, ефективни и рентабилни превантивни програми за деца и млади хора, семейства и повишаване съпричастността на институциите, организациите и обществото като цяло.

**Координация и сътрудничество**

Осъществяването на превантивните кампании и дейностите е в резултат на съвместните усилия на държавни, общински и неправителствени организации. ОбСНВ активно си сътрудничи с ръководствата на РЗИ, ОД МВР, инспектори от ДПС, РП, отдел „Образование, младежки дейности и спорт”, отдел „Социални дейности и здравеопазване” в Община Разград, МКБППМН, РУО, местни медии, директори, педагогически съветници, психолози и медицински специалисти от училищата на територията на община Разград.

**Превантивно – информационна дейност и обучения**

Акцентите в превантивната работа бяха поставени върху провеждане на мероприятия, свързани с ограничаване на разпространението и употребата на наркотични вещества чрез обединяване на усилията на институциите, имащи отношение към проблема. Във връзка с реализиране на дейностите, заложени в Плана за работа на Общинския съвет по наркотични вещества и Превантивно-информационния център към него, за превенция на употребата и злоупотребата с наркотични вещества за 2023 г., приет с решение **№628 по протокол №44 от 28.02.23 г. на Общински съвет - Разград,** през цялата 2023 г. по график бяха обхванати учениците от 2 до 12 клас от училищата в област Разград.

***Брой обхванти ученици през 2023 г. - 2442***

|  |  |  |  |  |
| --- | --- | --- | --- | --- |
| № | УЧИЛИЩЕ | КЛАС | ТЕМА | БРОЙ ОБХВАНАТИ |
|  | ЦДГ „Митко Палаузов“ с.Киченица | Детска група | Здравословно хранене  Вредите от употребата на тютюн | 30 |
|  | ЦДГ „Радост“ с.Мортагоново | Детска група | Здравословно хранене  Вредите от употребата на тютюн | 13 |
|  | ОУ „Васил Левски“ гр. Разград | 7 а,7 б,7 в, 7 г | Безопасен интернет | 92 |
|  | ОУ „Ив. С. Тургенев“ гр. Разград | 6 б, 5 б, 7б, 7а, 4 б, 4 а, 5а, 6а, | Вредата от тютюнопушене;  Енергийни напитки –вредни или полезни;  Безопасен интернет,  Вредата от тютюнопушенето | 17  13  14  20  20  21  18  22  145 |
|  | ОУ Н. Й. Вапцаров“ гр. Разград | 7а, 7б, 7в, 7г, 5а, 5б, 5в, 6а, 6 б, 6в, 4а, 4 б, 3 | Вредата от употребата на дизайнерски дроги;  Енергийните напитки и вредата от тях;  Тютюнопушене – последствия;  Тютюнопушене – последствия; | 75  58  60  38  23  254 |
|  | ОУ „Отец Паисий“ гр. Разград | 6 а | Електронни цигари и вейпове – вреди | 18 |
|  | ОУ „Н. Икономов“ гр. Разград | 3 в, 5 а, 5 в, 3г | Превенция на тютюнопушенето;  Влияние на алкохола върху организма;  Безопасен интернет | 40  15  19  19  93 |
|  | СУ „Христо Ботев“ гр. Разград | 6 | Тютюнопушене и енергийни напитки;  Електронни цигари и вейпове - вреди | 15, 13, 13  41 |
|  | ОУ „Хр. Смирненски“ гр. Кубрат | 5, 6, 7 | Видове наркотични вещества | 56 |
|  | ОУ „Петър Берон“ с. Осенец | Сборна група | Вредите от тютюнопушенето | 30 |
|  | ПГИ „Робер Шуман“ гр. Разград | 9а, 8а, 8в, 10б, 8 г, 10 а, 8б, 11а, 9б, 9в | Енергийни напитки;  Тютюнопушене и енергийни напитки ;  Наркотици – влияние и вреда;  Наркотици;  Тютюнопушене и алкохол | 22  24  19  21  18  22  19  19  13  22  199 |
|  | ПГПЧЕ „Екзарх Йосиф“ гр. Разград | 8в, 8б, 8а, 8г,  9в | Енергийни напитки и вредата от тях;  Алкохол – злоупотреба и последици | 23  26  26  24  26  125 |
|  | ППМГ „Акад. Н. Обрешков“ гр. Разград | 10 б, 11г, 11в, 9а, 10г, 8г, 11в, 10 в, 11 а, 8в, 6, 9г, 10 а, 9б, 8а, 8б, 9в | Вредите от употребата на райски газ, снус, дизайнерски дроги;  Вредата от употребата на наркотични вещества  Вредата от употребата на цигари и електронни цигари;  Вредата от тютюнопушенето;  Енергийни напитки и вредата от тях; | 25  22  21  25  23  26  16  24  11  25  23  25  24  25  17  24  26  382 |
|  | НПТГ „Шандор Петьофи“ гр. Разград | 8г, 8, 9а, 8б, 9д, 8д, 9е, 9г, 9б, 10а, 10 б, 10г, 10д, 8а, 8б, 8г ,8д | Вредите от тютюнопушенето и бездимните цигари;  Райски газ, снус и дизайнерски дроги;  Видове наркотични вещества | 23  26  23  40  20  40  15  75  170  104  536 |
|  | ПГО „Станка Николица Спасо-Еленина“ гр. Разград | Сборна група | Опасностите в интернет | 29 |
|  | ПГТС „Христо Смирненски“ гр. Разград | Сборна група | Употребата на енергийни напитки сред подрастващите;  Дизайнерски дроги | 35  12  47 |
|  | Спортно училище | Сборна група | Вредите от тютюнопушенето и бездимните цигари;  Вредното въздействие на райски газ, снус и дизайнерски наркотици | 50  20  70 |
|  | ЦПЛР-ЦУТНТ гр. Разград | Сборна група | „Игра с име“; „Самооценка“; Занятие №3 по Националната програма за превенция на употребата на наркотични вещества в училищна среда за ученици 5-7клас | 24  22  24  20  28  118 |
|  | ЦПЛР-Ученическо общежитие | Сборна група | Енергийни напитки – вреди от употребата  Райски газ, снус, фентанил-употреба, вреда и последици | 14  25  39 |
|  | ЦНСТДМУ - гр. Разград  ЦНСТДБУ - гр. Разград | Сборна група | Вредите от употребата на тютюнопушене;  Вредите от употребата на алкохол | 28  12  40 |
|  | СНЦ „Жанета“ гр. Разград | Сборна група | Вредите от употребата на алкохол и тютюнопушене | 18 |
|  | БЧК | Сборна група | Наркотични вещества и влиянието им върху шофирането | 14  12  13  15  13  67 |
|  |  |  | ОБЩО: | **2 442** |

**Обучения и превантивни кампании и конкурси**

**Превантивна дейност**

И през 2023 година основните усилия на ОбСНВ и ПИЦ бяха насочени към превенция употребата на психоактивни вещества, чрез активното и целенасочено включване на училището и младите хора в дейности, насочени към информиране за рисковете от употреба на наркотици, развиване на социални умения и компетенции, формиране на нагласи за здравословен начин на живот, повишаване на гражданската активност, както и предлагане на алтернативна ангажираност за свободното време. Основен партньор в работата на ОбСНВ и ПИЦ са нашите доброволци от училищата.

От 2020 г. Общински съвет по наркотични вещества и Превантивно-информационен център към него работят по две Национални програми за превенция употребата на наркотични вещества. Кодово име „Живот“ – програма насочена към ученици 5-7 клас и „От Връстници за връстници“, насочена към ученици 8-11 клас.

*В началото на 2023 г. НП „Кодово име Живот“ започна реализирането си в три основни училища, две в град Разград / ОУ „Н.Й. Вапцаров“/започна реализирането с нов випуск 5 клас/ , ОУ „Ив.С.Тургенев“ гр. Разград/ и едно в град Исперих /ОУ „Васил Априлов“ /.* Програмата се реализира в една паралелка 5 клас. Темите, по които работиха децата бяха следните:

Теми за 5 клас:

Занятие № 1 Правила на групата

Занятие № 2 Общуване

Занятие № 3 Самооценка

Занятие № 4 Влияние на Средата

Занятие № 5 Електронен Свят

От новата учебна 23/24 година се проведоха и следващите пет надграждащи занятия с 6-те класове в трите училища - ОУ„Ив.С.Тургенев“ гр.Разград, ОУ„Н.Й.Вапцаров“ гр.Разград и ОУ„В. Априлов“ гр. Исперих на теми:

1. Рисково поведение. Алтернативи.

2. Отстояване.

3. Справяне с гнева и конфликта.

4. Вземане на решения.

5. Целеполагане.

В програмата са предвидени и по две занятия с родителите на учениците, участващи в реализирането на програмата, което се проведе през м.ноември.

Национална програма за превенция употребата на наркотични вещества в училищна среда за ученици 8-11 клас „От връстници за връстници“.

В началото на 2023 г. Националната програма „От връстници за връстници“ стартира в две гимназии /ПГИ „Робер Шуман“ и ППМГ „Акад.Никола Обрешков“/, в ПГПЧЕ „Екзарх Йосиф“ се проведоха занятията за 9 - ти клас, там програмата стартира година по-рано. Програмата се реализира в рамките на един клас.

Темите, по които работиха учениците в 8-ми клас бяха следните:

Занятие № 1 Група. Правила на групата

Занятие № 2 Упражнения за опознаване и групова кохезия – I част

Занятие № 3 Упражнения за опознаване и групова кохезия – II част

Занятие № 4 Личен избор и вземане на решение.

Занятие № 5 Отстояване на натиска на групата.

Темите, по които работиха учениците в 9-ти клас бяха следните:

Занятие № 1 Възрастта като предизвикателство - въпросите, които ни вълнуват.

Занятие № 2 Употреба на ПАВ. Критичност към употребата - част 1

Занятие № 3 Употреба на ПАВ. Критичност към употребата - част 2 - казуси

Занятие № 4 Алтернативи.

Занятие № 5 Приятелство. Да помогнеш на приятел.

От новата учебна година 23/24 г. започна провеждането и на следващите пет надграждащи занятия с учениците от горе посочените училища, като в ПГИ „Робер Шуман“, започнахме работа и с нов осми клас.

**Кампании и конкурси, осъществени през отчетния период:**

- Участвахме в организацията и провеждането на дискусия, посветена на Световния ден за безопасен интернет. Събитието бе организирано от Общинския съвет по наркотични вещества и Местната комисия за противообществените прояви на малолетни и непълнолетни, както и от ОДМВР – Разград. Надсловът на събитието бе „Тъмната и светлата страна на интернет“. Гост лектори на събитието бяха Михаил Драгоданов и Албена Спасова. Презентацията, която представиха обучителите бе озаглавена „Кой е срещу теб в интернет?“ Двамата лектори са инспектори в специализиран отдел „Киберпрестъпност“ към Главна дирекция „Борба с организираната престъпност“ /ГДБОП/. В срещата участваха над 50 деца.

- За трета поредна година ОбСНВ и ПИЦ организирахме конкурс по повод Международния ден за Безопасен интернет на тема „Полезната и опасната страна на магическия свят в интернет“. Целта на конкурса бе да се обърне внимание на рисковете, които крие интернет. Участваха над 90 ученици от цялата Разградска област в три раздела – рисунка, компютърна рисунка и кратък разказ. Наградени бяха 38 деца, които получиха грамоти и награди под формата на ваучери на различни стойности.

- Във връзка с 14 февруари проведохме превантивна кампания под надслов „Обичай безопасно“ и „Кондом с бонбон“. Доброволците към ОбСНВ, изработиха рамки за снимки и плакати за послания. В кампанията се включиха ученици от три гимназии в града – ПГПЧЕ „Екзарх Йосиф“, ПГИ „Робер Шуман“ и ППМГ „Акад. Н. Обрешков“. В кампанията „Кондом с бонбон“ бяха раздадени презервативи, осигурени от РЗИ-Разград.

- По инициатива на Федерацията на жените, като съвместна дейност на ОбСНВ и Местната комисия за БППМН, през месец март организирахме дискусионна среща по превенция на асоциалните прояви на младите хора с директори на училища, представители на родителската общественост и представители на институции от община Разград, имащи отношение по проблемите. В срещата взеха участие Илко Бояджиев основател и председател на Фондация „Общност в помощ на зависимите“ и създател на Терапевтичен център „Свети Илия“ гр.Габрово, Валентин Минков – психолог и терапевт в центъра, Диана Манчева – майка с личен опит и терапевт, и Валентин Цонев – момче преминало през цялостната програма за лечение. Всички те разказаха своите реални истории.

Отделно от това ОбСНВ организира дискусионна среща с близо 80 ученици от Разградските гимназии, с представителите на Терапевтичния център. Пред учениците лекторите споделиха кои са факторите за отключване на това заболяване, наречено зависимост, как човек попада в капана му, как трябва да се предпазват и какви са последствията.

- По повод отбелязването на Световния ден без тютюнопушене – 31 май, съвместно с експерти от РЗИ- Разград организирахме информационно-скринингова кампания под мотото „Ябълка срещу цигара“. Минувачите се приканваха да дадат цигара срещу ябълка. Събраните цигари бяха използвани в превантивните дейности с пушещата кукла „Сю“.Експертите от РЗИ проведоха и безплатно измерване на въглероден монооксид в издишания въздух и количеството на карбоксихемоглобин в кръвта на пасивни и активни пушачи чрез апарат Smoker Lyzer. Бяха разпространени здравно-информационни материали и се популяризира дейността на Кабинет за консултиране и отказване от тютюнопушене към РЗИ-Разград.

**-** Във връзка с отбелязването на 26 юни Международния ден за борба с нелегалния трафик и употребата на наркотици подготвихме и изпълнихме следните дейности: съвместно с ръководството на Община Разград поставихме инсталация с цветни чадъри над фонтана с момченцата, там поставихме и табела с логота на кампанията „Животът е цветен и ценен, не го заменяйте за наркотици!“; доброволци към ОбСНВ и деца от КЦНСТДБУ рисуваха пъстроцветни послания върху пет метрово платно до фонтана с момченцата; на миновачите се раздаваха информационни материали и предоставихме на желаещите да участват в демонстарция с алкоочила, които симулират как се променят функцийте на човешкото тяло при наличие на 1.2 промила алкохол в кръвта; В хотелски комплекс „ЛЕС“ проведохме състезателна викторина куиз, в която участваха отбори от пет разградски училища, както и ученици от ЦПЛР – Ученическо общежитие.

**-** По повод Световния ден на психичното здраве – 10 октомври, ОбСНВ и ПИЦ проведе своята кампания с инициативи, които бяха насочени към учениците от училищата в община Разград. Изготвените материали включваха презентация, листовки и плакати за психичното здраве, които бяха раздадени във всички училища. Всяко училище по свой начин отбеляза Световния ден на психичното здраве – раздаваха се листовките и се дискутираше върху темата по презентацията. Освен това с различни танци и екипни състезателни игри всяко училище отбеляза този ден. Учениците от всички училища се обединиха около идеята, че за да се чувстват добре, могат да танцуват, да слушат музика и да спортуват.

- По повод Световния ден за възпоменание на жертвите от Пътно транспортни произшествия , който всяка година се отбелязва през последната неделя на месец ноември, в партньорство със сектор „Охранителна полиция“ към РУ на МВР и Инспекторите от „Детска педагогическа стая“ на 20.11.23 г. проведохме информационно - превантивна кампания, в която се включиха ученици от различни Разградски училища, както и доброволците към ОБСНВ и ПИЦ. Пред учениците бяха направени демонстрации с използваните от Полицията наркотестове за проверки на водачи DrugTest5000, който засича едновременно до 6 наркотични вещества. Беше направена и демонстрация с дрегер за тестване на алкохол. Употребата на алкохол и наркотици увеличава в пъти вероятността от настъпване на ПТП, тъй като води до лоша преценка, увеличено време за реакция, по-ниска бдителност и намалена зрителна острота на водачите, споделиха експертите пред учениците. Много бяха и желаещите да изпробват АЛКООЧИЛАТА, които симулират 1,2 промила алкохол в кръвта.

**-** За трета поредна година Общински съвет по наркотични вещества проведе своята инициатива „Доброволчеството носи щастие“. На официалната церемония бяха отличени 48 участници за доброволчески дейности, допринесли за подобряване на благосъстоянитето, толерантността и солидарността в обществото, като им бяха връчени плакети.На този ден Световната организация приканва правителствата и неправителствените организации във всички страни да изкажат уважението и благодарността си към доброволците и да дадат по-голяма гласност на дейността им. В инициативата се включиха: ученици участници в училищни превантивни кампании по повод Световния ден за борба с наркоманиите и нелегалния трафик на наркотици – 26 юни, Световния ден на психичното здраве – 10 октомври, Международния ден за безопасен интернет, както и кампании свързани с превенцията на употребата на алкохол, цигари и др; ученици и педагогически специалисти от училищата, взели участие в дейности полезни за общността на града: посещения в сферата на социалните услуги и болничните заведения, спасяването на животни или грижа в приюти за тях, грижа за местата за отдих в Разград и околността и др.; ученици и учители с добри и благородни постъпки, проявили подкрепа в труден момент, запазили достойнството и помогнали на хора от уязвими групи.

- Като креативна дейност в работата ни по Националната програма за превенция на употребата на наркотични вещества в училищна среда за възрастова група 8-11 клас „От връстници за връстници“ през месец декември по покана на ОбСНВ и ПИЦ в Разград гостуваха двама перкусионисти с творческата работилница „Зависими от ритъма“. Домакин на ритъм работилницата беше ППМГ „Акад. Н. Обрешков“, но в занятията участваха и ученици от другите училища, в които се реализира програмата. В пъстрия свят на различните музикални инструменти – африканско джембе, източна тарамбука, хандпан и други африкански и ориенталски ударни инструменти, ни пренесоха Деян Петров – Дизи и Петър Йорданов – Бъни. Творческата работилница „Зависими от ритъма“ дава на младите хора различна опитност в общуването, както и мотивира и сближива участниците. Перкурсионистите показаха на децата, че изкуството кара човек да се чувства вдъхновен, пълноценен и значим.

**Обучения:**

- Проведохме две обучения на Доброволците, с които работим по Националната програма за превенция на употребата на наркотични вещества в училищна среда за възрастова група 8-11 клас „От връстници за връстници“ в две гимназии от гр.Разград - ППМГ „Акад. Н. Обрешков“ и ПГИ „Робер Шуман“. Първия модул беше за базисни знания относно наркотичните вещества, а втория модул практически занимания по темите от програмата.

- През месец юни като част от кампанията за 26 юни - Международния ден за борба с нелегалния трафик и употребата на наркотици проведохме обучение на медицинските специалисти от училищата в гр. Разград и обществени възпитатели и психолози от МКБППМН с гост-лектор д-р Станислав Иванов, завеждащ Отделението по зависимостите към Център за психично здраве гр. Русе. Темата беше „Въздействие на психоактивните вещества върху подрастващите“.

- Проведохме обучение на родителите на учениците от 6 клас в ОУ „Н. Й.Вапцаров“ и ОУ „Ив. С. Тургенев“ по Националната програма за превенция на употребата на наркотични вещества в училищна среда за възрастова група 5-7 клас „Кодово име Живот“.

В програмата на обучението бяха включени следните теми:

Запознаване с резултатите от проведените занятия в пети клас. Видове психоактивни вещества. Рискови и защитни фактори. Граници и контрол.

На вниманието на родителите беше представен филмът „Защо АЗ“, който е по действителен случай и е свързан с употребата на психоактивни вещества и безотговорността на шофьор, предизвикал ПТП под влиянието на психоактивни вещества. Родителите внимателно проследиха добре поднесената информация, която стана повод и за дискусия между тях, както и за проявения интерес и активната работа на учениците в петте занятия проведени в пети клас. Отзовалите се родители бяха активни по време на обучението и се интересуваха от всичко, което е свързано с периода на тийнейджърството, проявата на агресивно поведение, откъде се поражда интересът и зависимостта към психоактивните вещества, как да разберем дали детето ни проявява интерес към психоактивни вещества и как да постъпим, ако изпаднем в такава ситуация.

- За поредна година екипът на Общински съвет по наркотични вещества и Превантивно-информационен център участваха в общинската инициатива за екологично възпитание на подрастващите Еколято 2023, която се организира от ЦПЛР- ЦУТНТ – Разград. „Самооценка" беше темата по която децата работиха чрез интерактивни методи и игри. Темата е заложена в Националната програма за превенция на употребата на психоактивни вещества в училищна среда 5-7клас -"Кодово име Живот". Упражненията дадоха възможност за участие и анализ на личните чувства и позволиха проучване на чувствата и споделяне на мислите. Споделянето на положителни коментари между участниците предизвиква чувство на ценност и принадлежност и развива доверието. Това упражнение е конструирано така, че да окуражава учениците да открият, разберат и видят своите собствени качества и начина, по който другите могат да ги възприемат.

Цел: участниците да разберат, че всеки е важен и нужен, и да бъдат запознати и провокирани да се замислят за различните емоции и чувства, които изпитват, и за качествата на личността, които притежават и могат да развиват у себе си. През трите смени бяха обхванати около 120 ученици в различни възрастови групи.

**Други дейности**

Експертите от ОбСНВ и ПИЦ през изтеклата година са взели участие в редица обучения и проектопредложения.

- Беше изготвена информация за преминати обучения на експертите в ОбСНВ и ПИЦ през 2020, 2021, 2022г., която е необходима за поддържане на регистъра за обучения с цел повишаване на квалификацията на експертите. Информацията се изисква от Секретаря на Националния съвет по наркотични вещества.

През отчетния период към Министерство на здравеопазването бяха изпращани множество отчети и справки за дейността на ОбСНВ и ПИЦ, като:

- На всяко тримесечие изготвяхме отчет за изразходване на средства за дейности, заедно с копия на фактури и снимков материал.

- Изготвихме годишните отчети за работата на ОбСНВ и ПИЦ за 2022г., които са по образец спуснат от МЗ и Националния център по обществено здраве и анализи.

- На всеки три месеца подавахме Отчет за изпълнение на Плана за действие за изпълнение на Националната програма за превенция на насилието и злоупотребата с деца (2023 – 2024 г.).

-- През отчетния период проведохме редица работни срещи с педагогическите съветници и психолози от училищата в гр.Разград, относно превантивните дейности в училищата

- С доброволците от ПГПЧЕ „Екзарх Йосиф“, ППМГ „Акад. Н. Обрешков“ и ПГИ „Робер Шуман“ по Националната програма „От връстници за връстници“, участвахме в креативна дейност – екскурзия до гр.Велико Търново. Срещмахме се с доброволците към ОбСНВ Велико Търново, които работят по НП. Имахме обучителна и образователна част, н която посетихме музей на открито „Малката България“ и Музея на восъчните фигури.

- В периода 28-30 юни експерти от ОбСНВ и ПИЦ взехме участие в 17-тата Национална конференция по проблемите на превенцията на употребата и злоупотребата с наркотични вещества в гр.Перник. Говорихме по темата за изготвяне и разработване на превантивни програми, в съответствие с изискванията на Наредба №6. Дискутира се темата за новите психоактивни вещества – МЗ.

- Екип от ОбСНВ и ПИЦ присъствахме на двудневен младежки форум за превенции на рисковото поведение и различните видове зависимости сред младите хора, организиран от Сдружение „Старс Академи“ гр.Варна и представяне на проект „НЕ на зависимостите“, който се проведе в град Разград.

- Периодично обработвахме на анкетни карти от анкетното проучване по Националната програма за превенция с програма за статистическа обработка /SPSS/ и въведохме данните от анкетните карти в матрицата на изследването – входящи анкетни карти, контролна група.

- Започнахме изготвянето на проект-програма за универсална и селективна превенция, като разгледахме и сравнихме с други проекти, уточнихме целевите групи и начините за обследването им.

- Подготвихме материали и направихме годишен календар с дейностите на ОбСНВ И ПИЦ, където за всеки месец има информация и снимки от кампании, конкурси, Национални програми и занятия от училищата.

**Информационно осигуряване**

Основна задача на ОбСНВ е осигуряване на адекватна информация, относно ситуацията с употребата и злоупотребата с наркотични вещества на местно равнище с оглед планиране и осъществяване на превантивни дейности:

- Периодично събирахме информация от институциите, ангажирани с проблема със зависимостта от психоактивни вещества. Тази информация използвахме за изготвянето на Градски годишен доклад за тенденциите по злоупотребата с наркотици и проблемите, свързани с тях по изисквания на Европейския мониторинг център.

- Общински съвет по наркотични вещества и Превантивно- информационен център към него разполагат със собствен сайт (www.pic-razgrad.com), където се публикува актуална информация, новини, полезни материали за родители, учители и ученици.

- През годината бяха изготвени и издадени 6 електронни бюлетини на различни теми:

* Брой № 1. Тема на броя – Безопасен интернет.
* Брой № 2.Тема на броя- Превенция на зависимостите в училищна среда.
* Брой № 3.Тема на броя – Представяне на Националната програма за превенция на употребата на наркотични вещества в училищна среда за възрастова група 5-7 клас „Кодово име живот“.
* Брой № 4. Тема на броя – 31 май – Световен ден без тютюнев дим.
* Брой № 5 Тема на броя – 26 юни – Международен ден за борба със злоупотребата на нелегалния трафик на наркотици.
* Брой № 6. Тема на броя – „Еко лято“.

- През годината сме провели консултации и сме насочили към лечение младежи и семейства, имащи нужда от професионална подкрепа.

**Заседания на ОбСНВ**

През календарната 2023 г. са проведени две заседания на ОбСНВ. Едното се проведе присъствено, а второто заседание се проведе не присъствено, като на членовете на съвета бяха изпратени материалите и те гласуваха писменно. Членовете на ОбСНВ са участвали активно в дейността на ОбСНВ и ПИЦ през годината и винаги се отзоваваха на наши мероприятия като партньори.

 Изготвил :

Станислава Петрова

Председател на Общински съвет

по наркотични вещества - Разград